281 
micropyle-ende; denne spids er bøjet helt tilbage ind imod 
frøet og udfylder den forreste del af renden. På det modne 
frø ses den kun under lupen. Længere tilbage følger hilum, 
som er tydeligere og større end hos forrige art, og dernæst 
raphe. Den vorteformede plet findes ligesom hos P. silvatica 
ved chalaza; på tab. IV fig. 9 ch ses det tydeligt, at den 
tilhører integumentet. 
Undersøger man årsagen til, at den fremstående kam 
aldeles mangler hos denne art, da ligger den, som Schacht 
allerede har påvist, deri, at der ikke findes noget størknet 
protoplasmanæt i den sækformede udbugtning af kimsækken, 
så at denne falder sammen; tab. IV fig 8 og 9 s vise den 
i tvær- og længdesnit. I fig. 9 ses det, at frøstrængen 
også hos denne art har porøse celler øverst oppe ved hilum. 
En væsentlig forskel fra forrige art frembyder frøskallen, 
der her er meget tyk og dannet af forskelligt formede celler. 
Inderst inde imod endospermen findes der nogle få utydelige, 
sammenfaldne celler. Udenom disse findes der et tykt parti 
ganske små, runde, lyse, meget fint og tæt porede celler 
(tab. IV fig. 8 og fig 10 udenom endospermen). På fine snit 
vise disse celler sig aldeles sorte, da de ere fyldte med luft; 
først når denne er uddreven, blive de klare. Udenom disse 
celler findes der endelig et enkelt lag meget store, brune 
celler (fig. 8 og 10), hvis yderste vægge ere indhvælvede, medens 
de inderste ere udhvælvede, og hvis sidevægge ere meget tykke 
og ophøjede, saa at de danne ligesom rammer omkring de 
lavere liggende dele af cellerne (tab. IV fig. 7). Når man 
opheder dem for at uddrive lutten af de små celler, antage 
de en smuk blågrøn farve, som i lang tid holder sig på 
præparater, som ere opbevarede i glycerin. Disse ejen- 
dommelige celler give frøene af denne art en ujævn over- 
flade, på hvilken under lupeforstørrelse de enkelte celler 
ere synlige. 
På to af de i tværsnit fremstillede celler (tab. IV fig. 10) 
ere de indhvælvede vægge hævede i vejret. Muligvis hidrører 
dette fra ^præparatets opvarmning, men da jeg oftere har set 
lyse småpletter på frøene, er det ikke usandsynligt, at også 
